runetrust/blame-folketinget-dk huggingface dataset:
Torsten Gejl (ALT), 2018-05-17:
For et menneske, der har været 10 eller 20 eller 30 år eller endnu flere på arbejdsmarkedet, virker det system fuldstændig absurd – både fordi det er så præget af mistillid og kontrol, og fordi det for mange mennesker besværliggør jobsøgningen med så mange meningsløse aktiviteter.
Peter Skaarup (DF), 2011-05-02:
Måske kommer det i slutningen af 2011, men det er jo så først i 2012, at vi måske – hvis Straffelovrådet vel at mærke siger, at de synes, det er en god idé at fjerne den her forældelsesfrist eller at forlænge den – kan komme til at diskutere, hvordan vi rent faktisk skal gøre det i form af lovgivning.
Ole Birk Olesen (LA), 2022-03-03:
Det betyder ikke, at der ikke er nogen, der kan synes, at det kunne være bedre, men hensynet til dem er altså afvejet op imod hensynet til nogle andre ting, og når man så afvejer det hele, finder man, at det her lovforslag er udtryk for den bedst mulige måde at gøre det på.
Poul Nyrup Rasmussen (S), 1999-10-05:
Lovforslaget erstatter folkeregistreringsloven fra 1968 med en tidssvarende lov, hvor borgernes grundlæggende rettigheder og pligter med hensyn til folkeregistreringen samt adgangen til udnyttelse af de registrerede oplysninger fremgår af selve lovteksten.
Line Barfod (EL), 2005-11-01:
Når dertil kommer, at vi ser, hvordan regeringen kræver en detailstyring og et minuttyranni ude i kommunerne som i ældreplejen, hvor alt i den offentlige service skal måles og vejes, så bliver der netop ikke plads til, at personale og brugere sammen kan bestemme, hvordan arbejdet skal tilrettelægges, og sammen kan bestemme, hvad der skal være vigtigt.
Per Clausen (EL), 2008-01-10:
Realiteten er jo, at konsekvenserne af den måde, man gør det her på, er, at det er de private sygehuses muligheder for at tjene penge, der afgør, hvad for nogle sundhedsområder der bliver opprioriteret; det er virksomhedernes vilje til at indgå sundhedsforsikringer for deres medarbejdere eller folks egen evne til at betale for en sundhedsforsikring, der er afgørende for, om man har lige adgang til sundhedsvæsenet.
Karen Jespersen (V), 2007-10-03:
Kommunerne har jo inden for den ramme, de aftaler, en enorm spændvidde af grupper af ansatte med helt forskellige lønforhold, og der er det jo så op til kommunerne som arbejdsgiver at finde ud af, hvordan de vil prioritere inden for den lønramme og også inden for de krav, der bliver stillet lokalt.
Jesper Petersen (S), 2017-10-25:
Og det vil altså være en fordel for folk, hvis det gøres nemmere og mere overskueligt at føre en retssag og stå fast på sin ret, ved at man kan se frem til, at sagen skal føres ved det domsted, som er nærmest en, i stedet for at man måske skal tage til den anden del af landet for at føre sådan en sag.
Kristian Thulesen Dahl (DF), 2008-10-09:
Handler det ikke om, at hr. Villy Søvndal har sådan en trang til at se sådan lidt ansvarlig ud, at indholdet er fuldstændig ligegyldigt - at han skøjter frem og tilbage fra det ene politiske standpunkt til det næste forfulgt af skaren af spindoktorer og fokusgrupper, som Socialistisk Folkeparti har allieret sig med i kampen om at vælgermaksimere, altså få så mange vælgere som overhovedet muligt?
Katrine Daugaard (LA), 2024-01-16:
Som jeg sluttede af med at sige, er det for os i LA en selvfølge, at det er vigtigt at sætte ind med sprogkurser osv., og vi har jo også lige hørt ministeren fortælle om adskillige kommunale tiltag, hvor de faktisk sætter ind med alle mulige tiltag, og det synes vi også er vigtigt.
Pernille Rosenkrantz-Theil (S), 2022-03-25:
Og det vil sige, at en stor del af den mistrivsel, vi taler om, en rigtig stor del af de mistrivselsproblematikker, vi taler om – det kan godt være, det ikke er stigningen, der ligger der – jo altså handler om sociale problemer i familier, og det mener jeg bestemt også skal være en del af de ting, vi kigger på, når vi kigger på hele spørgsmålet om mistrivsel.
Sandra Elisabeth Skalvig (LA), 2024-05-02:
Så lad mig slå fast, at vi hverken fører en politik, der er til venstre for De Radikale, eller en ekstremt højreorienteret politik, for vi mener hverken, at alle, der er født og opvokset i vores land, har krav på at få tildelt et statsborgerskab, eller at vi skal udtræde af de internationale konventioner, som vores nation er tiltrådt.
Peter Skaarup (DD), 2025-05-07:
Så kunne det her måske være med til at gøre, at hr. Frederik Vad og Socialdemokratiet begyndte at sætte tommelskruerne på nogle af de lande, i stedet for at vi skal have det her store antal, som afsoner i danske fængsler, og i øvrigt også det store antal, som opholder sig på Kærshovedgård og laver rigtig meget kriminalitet og ballade, mens de skulle have opholdt sig der?
Rasmus Jarlov (KF), 2025-06-03:
Statsministeren har sagt rigtig mange gange både i dag og ved mange tidligere lejligheder, at Grønlands fremtid alene afgøres af grønlænderne, og jeg kunne godt tænke mig at få det uddybet lidt, i forhold til i hvor høj grad statsministeren mener det som noget absolut.
Kristian Thulesen Dahl (DF), 2002-01-24:
Både Socialdemokratiet og SF og nu senest fru Pernille Blach Hansen rejser jo et, synes jeg, meget vigtigt principielt spørgsmål omkring det her: Hvad skal egentlig behandles i Folketingets Finansudvalg, og hvad skal behandles her i Folketingssalen og dermed jo også i fagudvalget?
Keld Albrechtsen (EL), 2004-02-18:
Det var også derfor, jeg stillede spørgsmålene til hr. Poul Fischer, for så kan man jo frygte, at sådan et bestyrelsessystem, direktoratsystem, der skal erstatte det lokale demokrati, begynder at sælge ud af busruter og kringle dem sammen, sådan at man kan få det til at se ud, som om udliciteringen kan hænge sammen.
Morten Messerschmidt (DF), 2020-06-03:
Altså, de møder, som vi både i Folketinget, men også i byrådene, har i udvalgene, er jo lukkede, og der må det bare siges, at man jo altså ikke kan vide sig helt sikker på, hvem det er, der sidder på den anden side af en pc-skærm, altså hvad det er for nogle folk, der rent faktisk sidder og lytter med, når der holdes de her møder.
Astrid Krag (S), 2020-12-15:
Hele udligningssystemet er jo baseret på en maskine inde i midten, en motor inde i midten, som har en hel masse forskellige statistiske indikatorer, der flyder ind, og som jo bl.a. handler om, om kommunerne har nogle borgere, der er dyre, hvis vi skal gøre det her meget enkelt, altså demografi
Kuupik Kleist (IA), 2002-10-03:
Jeg håber, at statsministeren og regeringen i det hele taget vil kigge på de her ting én gang til. Så vil jeg til sidst bare sige, at ved finanslovdebatten i år lovede finansministeren blandt andet, at han ville tage en runde omkring Miljø-, Freds- og Stabilitetsrammen, og jeg håber stadig væk, at finansministeren holder ord, og at vi bliver konsulteret omkring fordelingen af den ramme.
Lise Bertelsen (KF), 2024-05-16:
Det Konservative Folkeparti indgår selvfølgelig gerne i forhandlingerne, og der bliver det netop muligt at drøfte endnu mere gennemsigtighed og åbenhed omkring partistøtte, samtidig med at vi selvfølgelig også går ind for en balanceret afvejning af, hvor bagatelgrænsen er, og hvor meget bureaukrati der skal til.
Morten Østergaard (RV), 2010-03-02:
Forleden behandlede vi sagen om Skagen Skipperskole, som jo nu får et særligt tilskud fra Økonomi- og Erhvervsministeriet, fordi Skagen Skipperskole er et sundt projekt, men som, som det fremgår, netop er placeret i Skagen og derfor har haft meget vanskeligt ved at opnå støtte.
Peder Hvelplund (EL), 2021-08-26:
For jeg synes jo, at man kan høre her i debatten, at der både hos SF, Dansk Folkeparti, Enhedslisten og i øvrigt også andre har været udtrykt et ønske om, at man godt vil indkalde til nogle forhandlinger, hvor man netop kan sikre, at vi får lagt nogle penge på bordet, som kan overlades til parterne at forhandle om.
Mette Frederiksen (S), 2021-10-07:
Vores holdning i forhold til de børn, der måtte være kommet i klemme, er jo også den samme, og den beslutning, der er truffet, er jo truffet på baggrund af, at den taskforce, som har set på børnenes forhold, vurderer, at der er tale om en forværret humanitær situation omkring børnene.
Anders Samuelsen (RV), 2002-02-22:
Der er nemlig en fagforening, der får fordel af, at denne eksklusivaftale bliver indgået, og det har de sikkert - kunne man godt forestille sig - måttet betale for på et andet område, f.eks. i forbindelse med fastsættelse af løn, eller hvad det nu kan være. På den betingelse har man fået lavet en eksklusivaftale, og nu kommer hr. Lars Barfoed så og forringer den aftale, hvis man stemmer for i sidste ende.
Ulla Tørnæs (V), 2010-05-31:
Jeg nævnte før de økonomiske vismænd, som faktisk flere gange har opfordret regeringen til at afkorte dagpengeperioden, OECD har gjort det samme, og senest blev det grundigt beskrevet som en anbefaling i Arbejdsmarkedskommissionens rapport, som kom sidste år.
Anne Valentina Berthelsen (SF), 2023-05-04:
Vi kunne også give nogle flere penge til kvindekrisecentre, især dem, der ligger tæt på udsatte boligområder, sådan at kvinder har bedre adgang til dem. Vi kunne gøre noget ved problemet med kvinder, som er bange for at blive skilt fra deres voldelige ægtemand og slippe væk fra social kontrol, fordi de i så fald vil miste deres opholdstilladelse, eller fordi de er afhængige af mandens indtægt eller er familiesammenført.
Ellen Trane Nørby (V), 2019-02-27:
Og det betyder, at hvis arbejdsgiveren oplever, at lægen ikke har de kompetencer, man skal have, det være sig fagligt, det være sig sprogligt, så har man som arbejdsgiver et ansvar for enten at ændre på ansættelsesforholdet eller bringe ansættelsesforholdet til ophør.
Per Clausen (EL), 2013-05-29:
Er pointen ikke bare den, at Venstre har besluttet sig for, at nu vil man gå til angreb på kernevelfærden, og det er det, vi skal se i de kommende år, og det er derfor, vi ikke kan få et klart svar på, hvor det er, der skal skæres, og hvor der ikke skal skæres?
Morten Østergaard (RV), 2014-12-12:
Derfor har vi jo sat os det mål med vores folkeskolereform, at den skal gøre, at dem, der har det dårligste udgangspunkt i fremtiden, kommer ud af folkeskolen med tilstrækkelige faglige forudsætninger for at gennemføre en ungdomsuddannelse, hvilket gerne skulle styrke deres motivation for det.
Else Winther Andersen (V), 2000-10-31:
Nu kunne det jo godt tænkes, at der var områder, hvor det alligevel ville være meget naturligt, men selvfølgelig skal det ikke være sådan, at man pludselig skal 50 km den ene eller den anden vej for at nå frem til det sted, hvor man er tilsagt til at møde op.
Leif Mikkelsen (LA), 2013-01-15:
Så der er lang vej endnu, men når vi nu netop er inde i 2013 og vi senere på året skal have et kommunalvalg til de lokale byråd, er det meget relevant, at det herfra siges, at med det her forslag til vedtagelse i dag understreger vi fra Folketingets side, at det ikke er ligegyldigt, hvem man vælger til de kommunale råd.
Karen Ellemann (V), 2009-05-14:
Noget af det, jeg ved at ordføreren har været meget optaget af, er de dårlige boliger i udkantsområderne i landdistrikterne, og der ved jeg at vi har et lidt forskelligrettet syn på det her, i forhold til hvad kommunerne rent faktisk har af muligheder for at komme af med tomme boliger og nedslidte boliger.
Kasper Sand Kjær (S), 2021-05-07:
Efter vi alle sammen herinde vedtog lovforslaget, har det jo også affødt noget debat i nogle af de kommuner, hvor der har været teatre, som har været påvirkede, og derfor synes vi i Socialdemokratiet, at det virker rigtig klogt at tage en drøftelse af, om vi har fundet den rigtige balance, eller om der er noget, vi kan gøre for at styrke teatrenes lokale forankring, også i forhold til sammensætningen i bestyrelserne.
René Christensen (DF), 2010-04-19:
Jeg er meget enig med den foregående taler, som sagde, at det jo er tydeligt, at når man endelig føler sig en lille smule ovenpå i Socialdemokratiet, så ryger man tilbage til den gamle gænge, hvor man hele tiden har været rent mentalt – mens man billedligt og udadtil har kørt den stramme retorik.
Per Clausen (EL), 2008-02-05:
Jeg vil bare spørge hr. Kristian Pihl Lorentzen, om han ikke på den baggrund finder det besynderligt, at Venstre ikke alene afviser kun at lave en jernbaneforbindelse, men også afviser at undersøge, hvad de økonomiske og miljømæssige konsekvenser ville være af det.
Kristian Thulesen Dahl (DF), 2004-10-26:
fortsat forundret over, at de aftaler, der indgås, ikke holdes, bl.a. aftalen om, at regeringen på et meget konkret, specifikt område skulle gøre sig nogle overvejelser og komme med et bud, som vi så havde et ønske om at kunne introducere på et møde, som det så viste sig ikke kunne afholdes, fordi man allerede, inden man kom til det møde, havde besluttet sig for, at man end ikke ville høre svaret, før man stod af forhandlingerne.
Kaare Dybvad Bek (S), 2024-04-18:
Det er alt sammen beskrevet i detaljer, men jeg vil bare sige i forhold til noget af den debat, der har været her i salen i dag, og som handler om opdeling af forslaget, at principielt kan vi for min skyld godt tage de dele, der handler om familiesammenføring, altså ægtefællesammenføring, ud fra de øvrige dele.
Marlene Harpsøe (DF), 2009-05-29:
Det må nu engang være således, for ellers kommer vi ud på et skråplan; så ændrer vi vores retssystem i en katastrofal retning, og ikke nok med at det vil ødelægge vores retssystem, det vil også ødelægge retssikkerheden, det vil ødelægge retsfølelsen, og det vil især smadre hele vores danske samfund.
Martin Henriksen (DF), 2009-11-05:
Men så kunne man måske begynde at tænke lidt over, hvor mange fra Socialistisk Folkeparti og fra Socialdemokraterne, både landspolitikere og lokalpolitikere og menige medlemmer, kredsformænd og andre socialdemokrater, der vælter frem og siger, at udlændingepolitikken er forfærdelig, Dansk Folkeparti er forfærdelige, og at de har det rigtige menneskesyn osv. osv.
Frank Aaen (EL), 2006-09-07:
Men det ændrer ikke ved – jeg er ked af, at hr. Kristian Thulesen Dahl ikke er her og kan svare på det – at der ikke er en eneste af de regler og vedtagelser her fra Folketinget, der i dag giver kommunerne problemer med deres økonomi, som Dansk Folkeparti ikke har stemt for.
Benny Engelbrecht (S), 2020-12-03:
Der har hele tiden været udtrykt mange meninger, i forhold til om vi skal opretholde den nuværende transportkorridor i Ring 5 eller ej, og der er lige så mange holdninger til, om der skal være en motorvej i korridoren, eller om de trafikale udfordringer i hovedstaden skal løses på anden vis.
Sólbjørg Jakobsen (LA), 2023-12-08:
Nu skal jeg være ærlig og indrømme, at det lyder til, at vi både er ude i retspolitik og udlændingepolitik, og jeg er vikar for vores både retsordfører og udlændingeordfører, men han har været så sød at skrive en tale til mig, som jeg håber jeg kan støtte mig lidt op ad.
Peter Skaarup (DF), 2001-06-01:
Jeg spurgte hr. Lars Kramer Mikkelsen her for lidt siden og fik ikke svar; jeg vil godt spørge igen: Synes hr. Lars Kramer Mikkelsen og Socialdemokratiet, at det er godt, at man nu har fået mulighed for via dette ændringsforslag at placere også nytilkomne asylsøgere på landets flygtningecentre?
Liselott Blixt (DF), 2020-12-09:
Det kan jo være, at Heimlichmetoden ville hjælpe med at få krummen op, og så kunne vedkommende trække vejret, og så var der ikke noget med hjertet eller nogen andre ting, og det var grunden til, at man sagde nej til, at almindelige mennesker i alle aldre kunne sige nej til genoplivning.
Arne Toft (S), 2003-05-15:
Udviklingen betyder og kommer i fremtiden til at betyde, at informationsmængden i dag er meget større end nogen siden før. En del af informationsmængden bliver dog digital, men derfor er der stadig megen information, og der bliver mere dag for dag. Derfor er vi nødt til at fastlægge strategier, så vi også i fremtiden får samlet det nødvendige.
Martin Lidegaard (RV), 2006-01-11:
I Det Radikale Venstre vil vi gerne kvittere for den tankegang, der ligger bag dette forslag, nemlig at vi, når vi forsøger at gøre en indsats for de udsatte børn, prøver at tænke forældrene og familien med i en samlet og helhedsorienteret indsats.
Ole Sohn (SF), 2002-05-14:
Så sagens kerne er jo, at vi har en situation, hvor den nuværende regering med Dansk Folkeparti laver et lovforslag, som gør, at vi, der sidder i salen her, hvis vi i øvrigt holder ud længe nok, bliver tiltænkt med væsentlig flere penge, mens arbejdsløse og lavtlønnede kommer til at betale.
Anders Fogh Rasmussen (V), 2004-05-04:
Regeringen og det meget brede flertal her i Folketinget har netop udvist rettidig omhu ved at lave et regelsæt, som på den ene side sikrer, at der er fri adgang til det danske arbejdsmarked fra den 1. maj i år, men på den anden side også sikrer, at de, der kommer hertil, skal arbejde på ordentlige vilkår, nemlig de vilkår, der gælder i det danske samfund.
Kim Behnke (FRI), 1999-11-16:
Hvad angår de midler, der så er tilbage, de krummer fra den store kiks, der måtte være tilbage til fordeling i den såkaldte provins, er det så vores vurdering, at dér var det klogere at bruge dem på enkelte større projekter, som kan gennemføres og dermed i det mindste fremstå som noget ekstraordinært, fremfor at man atomiserer og decentraliserer og dyrker, at jo mindre portioner man kan fordele pengene i, jo mere demokratisk er det.
Svend Aage Jensby (V), 1997-11-13:
Jeg synes, at hr. Erik Mortensen på udmærket vis gennemgik essensen i lovforslaget, og jeg vil sige, at det drejer sig om fordeling af resultatet fra en fælles drevet virksomhed og så en lempelse af beskatning af gaver mellem ugifte, samlevende og visse andre.
Thomas Krog (SF), 2006-03-28:
Vægtningen i undervisningen vil gå i retning af indlæring af paratviden og udenadslære, og det betyder selvfølgelig en kraftig nedtoning af andre, men mindst lige så vigtige kompetencer såsom evnen til at samarbejde i tværfaglige forløb, evnen til at forstå andres behov, evnen til at finde på nye ting, evnen til at tilpasse sig og evnen til at se større sammenhænge – væsentlige, for ikke at sige uundværlige kompetencer i den globaliserede verden, vi lever i.
Morten Messerschmidt (DF), 2020-11-17:
Når man igen nu, for jeg ved ikke hvilken gang, står over for en sag, hvor man argumenterer for, at EU blander sig i et anliggende, som vi ikke har overdraget beføjelse til, burde man i respekt for grundloven – i hvert fald den respekt, vi er nogle her i salen der har – sige nej.
Anders Fogh Rasmussen (V), 2007-10-02:
Vi vil forbedre mulighederne for at give ophold i Danmark til udenlandske forfattere, der er forfulgt i deres hjemlande, og vi vil ihærdigt bekæmpe ethvert forsøg på at vedtage resolutioner i FN, der sigter på at indskrænke ytringsfriheden.
Knud Kristensen (KF), 2009-04-15:
Vi ved, at når der er ro og der er mørkt i en svinestald, lægger grisene sig, og der er ro på, men er der fuldt lys på, er dyrene i aktion. Så derfor synes jeg, at det her beslutningsforslag netop skulle have afventet den undersøgelse, som vi modtager resultaterne af i løbet af kort tid, og så kunne nogle af argumenterne her have været krydret med netop den undersøgelse, der kommer til at ligge til grund for det her spørgsmål.
Mette Frederiksen (S), 2011-10-26:
Samtidig kan vi se, at der er markant færre mænd i Danmark, der går på barsel, end i andre lande, og derfor har vi som ny regering også ladet os inspirere af vores nordiske nabolande, som har en helt anden og meget mere progressiv lovgivning, når det handler om mænds mulighed for at gå på barsel.
Peder Hvelplund (EL), 2020-02-26:
Det er også derfor, jeg bare gerne vil spørge ordføreren om, hvorfor ordføreren og SF ikke kan tilslutte sig det forslag til vedtagelse, som Radikale Venstre, Alternativet og Enhedslisten har fremsat, som jo netop blot understreger, at Folketinget selvfølgelig vil overholde de konventionsmæssige forpligtelser, som vi har tilsluttet os.
Inger Støjberg (V), 2010-02-10:
Nu var det jo sådan, at hr. Torben Hansen i sit første spørgsmål ligesom rettede skytset mod de ufaglærte, og derfor svarer jeg naturligvis for de ufaglærtes vedkommende, for det er jo lige nøjagtig den gruppe – sammen med dem, der har en forældet uddannelse – der har de bedste betingelser for at få en uddannelse.
Kim Edberg Andersen (NB), 2023-12-14:
De har en stor interesse i, at der er sådan nogle som Nye Borgerlige, der husker, at de ikke bare er til for at forpeste klimaet og ødelægge det med CO 2 , så vi alle sammen skal leve af græskar, og som også lige husker, at der findes ordentlige mennesker derude nu.
Troels Ravn (S), 2014-03-28:
Hvordan vil ordføreren så forklare, at stigningen i Tyskland sidste år eksempelvis var på 70 pct., at man i Sverige oplever en meget stor stigning i antallet af syriske asylansøgere, og at vi her i Danmark sidste år faktisk kunne opleve en fordobling, altså fra 700 til 1.300-1.400?
Jeppe Kofod (S), 2001-10-04:
, fordi hr. Per Stig Møllers citat i Ugebrevet Mandag Morgen, og jeg citerer igen, er, at mindre fattigdom - mindre fattigdom, notér de ord - og mere skolegang osv. skulle alt andet lige føre til, at man kan forhindre, at terroristerne får medvind blandt fattige befolkningsgrupper.
Mogens Lykketoft (S), 2000-12-14:
Og så spørger journalisten igen, og så siger hr. Fogh Rasmussen: Ja, det må vi jo tage stilling til på det tidspunkt. Og sådan går det hele vejen igennem interviewet, hvor man i øvrigt heller ikke kan få at vide, hvem der skal have skattelettelser, hvis der er nogen, der skal have det.
Lene Espersen (KF), 2007-04-25:
Jeg vil gerne understrege, ikke mindst efter Tøndersagen, at jeg synes, det er meget, meget vigtigt, at vi sikrer, at strafferammen er så tilpas høj, at der i de virkelig alvorlige tilfælde bliver idømt meget, meget lange fængselsstraffe.
Per Clausen (EL), 2013-04-30:
Det er selvfølgelig ærgerligt at skuffe på den måde, men jeg vil godt spørge fru Pernille Rosenkrantz-Theil, om hendes ønske om at sikre skifergasudvindingen hænger sammen med et ønske om, at Danmarks skal være selvforsynende, eller om det handler om et ønske om at sikre så store indtægter som muligt ved at sælge fossile brændstoffer, samtidig med at man arbejder internationalt for at begrænse anvendelsen af det samme.
Ole Vagn Christensen (S), 2004-12-10:
Derfor synes jeg, det er en rimelig ting, at sagen kommer tilbage, og jeg synes, at det ville være rimeligt, hvis ministeren gik op på Folketingets talerstol og gav udtryk for, at han ville indkalde partierne til den fornødne drøftelse, som vi forstår at der er lagt op til, så vi kan få den her sag behandlet færdigt.
Mike Legarth (KF), 2008-05-29:
Jeg kan ikke på nogen som helst måde genkende det skræmmebillede, der er tegnet af kommunerne, deres økonomi og de sanktionsrettigheder, der nu fremføres, i forbindelse med at det er nødvendigt for regeringen at sikre, at kommunerne overholder de aftaler, de indgår med regeringen.
Anders Fogh Rasmussen (V), 2005-10-04:
Forslaget indeholder en række ændringer af råstofafgiftsloven, herunder genindførelse af leverandør- og fabrikanterklæringer for importører af cement og afgiftsgodtgørelse ved eksport af videreforarbejdede råstoffer samt pålæggelse af afgift på dansk indvundet bentonit og importeret dolomit- og magnesiumkalk.
Anne Grete Holmsgaard (SF), 2006-03-02:
Men det afviste ministeren, og det forstår jeg ikke, og slet ikke at afslaget kommer fra en familieminister, som jo også ved, at de ganske vist relativt få undersøgelser på området peger på, at hvis faderen tager en væsentlig del af orloven, bliver risikoen for, at parret går fra hinanden, faktisk meget mindre.
Per Clausen (EL), 2009-11-24:
Baggrunden for at komme med et sådant forslag er jo, at vi faktisk kan konstatere, at eliteidrætsudøvere ofte bruger mere tid på deres idræt, end andre bruger på et almindeligt arbejde, og alligevel må de fleste af de eliteidrætsudøvere have arbejde ved siden af idrætskarrieren.
Helge Adam Møller (KF), 2004-05-25:
Foreningsfrihed er jo en af de helt grundlæggende retsgarantier i Danmark ligesom ytringsfriheden, og foreninger kan efter min mening have lige så tåbelige og urimelige og antidemokratiske og vederstyggelige synspunkter - så har jeg karakteriseret Hizb-ut-Tahrir - og alligevel har de jo en ret til at eksistere, i hvert tilfælde efter den danske grundlov.